CELEX: 32011D0463
Language: sl
Date: 2011-07-25 00:00:00
Title: 2011/463/EU: Izvedbeni sklep Komisije z dne 25. julija 2011 v zvezi s potrditvijo obračunov, ki sta jih Bolgarija in Romunija predložili za izdatke, financirane iz posebnega pristopnega programa za kmetijstvo in razvoj podeželja (Sapard) v letu 2008 (notificirano pod dokumentarno številko C(2011) 5183)

26.7.2011   
            
            
               SL
            
            
               Uradni list Evropske unije
            
            
               L 194/36
            
         IZVEDBENI SKLEP KOMISIJE
   z dne 25. julija 2011
   v zvezi s potrditvijo obračunov, ki sta jih Bolgarija in Romunija predložili za izdatke, financirane iz posebnega pristopnega programa za kmetijstvo in razvoj podeželja (Sapard) v letu 2008
   (notificirano pod dokumentarno številko C(2011) 5183)
   (Besedilo v bolgarskem in romunskem jeziku je edino verodostojno)
   (2011/463/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (1),
   ob upoštevanju Uredbe Komisije (ES) št. 2222/2000 z dne 7. junija 2000 o finančnih pravilih za uporabo Uredbe Sveta (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (2) ter zlasti člena 13 Uredbe,
   ob upoštevanju Večletnega sporazuma o financiranju, sklenjenega z Bolgarijo dne 18. decembra 2000, ter zlasti člena 11 oddelka A Priloge k Sporazumu,
   ob upoštevanju Večletnega sporazuma o financiranju, sklenjenega z Romunijo dne 2. februarja 2001, ter zlasti člena 11 oddelka A Priloge k Sporazumu,
   ob upoštevanju Uredbe Komisije (ES) št. 248/2007 z dne 8. marca 2007 o ukrepih v zvezi z Večletnimi sporazumi o financiranju in Letnimi sporazumi o financiranju, sprejetimi v okviru programa SAPARD, ter o prehodu od programa SAPARD k razvoju podeželja (3) v povezavi z večletnima sporazumoma o financiranju, kot sta navedena v točki 1 Priloge II k navedeni uredbi, ter zlasti člena 11 oddelka A Priloge k posameznemu sporazumu,
   po posvetovanju z Odborom za kmetijske sklade,
   ob upoštevanju naslednjega:
   
               (1)
            
            
               Komisija je v imenu Evropske unije z Bolgarijo in Romunijo sklenila večletna sporazuma o financiranju (multiannual financing agreement – MAFA), s katerima je določila tehnični, pravni in upravni okvir za izvedbo posebnega pristopnega programa za kmetijstvo in razvoj podeželja (Sapard).
            
         
               (2)
            
            
               V skladu s členom 11 oddelka A Priloge k MAFA Komisija sprejme sklep o potrditvi obračunov. Ta določba se še naprej uporablja za Bolgarijo in Romunijo na podlagi Uredbe (ES) št. 248/2007.
            
         
               (3)
            
            
               Časovne omejitve, ki so bile predpisane državama upravičenkama za predložitev zahtevane dokumentacije Komisije, so se iztekle.
            
         
               (4)
            
            
               V primeru Bolgarije zaradi prepozne predložitve letnih obračunov v skladu s členom 5(2) MAFA in po njihovi razveljavitvi s strani nacionalnega odredbodajalca zaradi pomembnih pomanjkljivosti, ugotovljenih pri mehanizmu nadzora za javne ukrepe, ter v pričakovanju dodatnega dela, ki naj bi ga certifikacijski organ še opravil, in v primeru Romunije zaradi prekoračitve roka za predložitev letnih obračunov ter v pričakovanju pregleda dodatnih informacij, ki se jih je zahtevalo od te države, je Komisija s Sklepom C(2009) 7496 z dne 30. septembra 2009 sklenila, da v zvezi z izdatki za proračunsko leto 2008 ne potrdi obračunov agencij Sapard, ki imata sedež na ozemlju Bolgarije in Romunije.
            
         
               (5)
            
            
               Bolgarija in Romunija sta medtem predložili pričakovane informacije, s čimer sta omogočili, da je Komisija pridobila dodatno zagotovitev. Na osnovi dodatno opravljenih pregledov lahko Komisija sprejeme odločitev v zvezi s celovitostjo, točnostjo in verodostojnostjo obračunov, ki so jih predložili zadevni organi Sapard v Bolgariji in Romuniji.
            
         
               (6)
            
            
               Ta Sklep je sprejet na podlagi računovodskih informacij. Ne posega v možnost Komisije, da iz financiranja EU naknadno izključi izdatke, ki niso nastali v skladu z Uredbo (ES) št. 2222/2000 –
            
         SPREJELA NASLEDNJI SKLEP:
   Člen 1
   Obračuni agencij Sapard na ozemlju Bolgarije in Romunije, ki zadevajo izdatke, financirane iz splošnega proračuna Evropske unije za leto 2008, se potrdijo.
   Člen 2
   V Prilogi so navedeni izdatki in sredstva, pridobljeni od EU v proračunskem letu 2008, glede na njihovo stanje na dan 31. decembra 2008, ter sredstva, s katerimi navedeni državi upravičenki razpolagata v imenu EU na dan 31. decembra 2008, ki se odobrijo na podlagi tega sklepa.
   Člen 3
   Ta sklep je naslovljen na Republiko Bolgarijo in Romunijo.
   
      V Bruslju, 25. julija 2011
      
         
            Za Komisijo
         
         Dacian CIOLOŞ
         
            Član Komisije
         
      
   
   
      (1)  UL L 161, 26.6.1999, str. 87.
   
      (2)  UL L 253, 7.10.2000, str. 5.
   
      (3)  UL L 69, 9.3.2007, str. 5.
   
      PRILOGA
      
         Izdatki in sredstva, pridobljena od EU v proračunskem letu 2008 (vsi zneski so v EUR), kot je njihovo stanje na dan 31. decembra 2008
      
      
                  Država upravičenka
               
               
                  Prijava D2
                  Prispevek EU
                  Proračunsko leto 2008
               
               
                  Prispevek EU, potrjen s to odločitvijo
               
               
                  Prispevek EU, izključen s to odločitvijo
               
               
                  Skupaj b + c
               
               
                  Prilagoditve
               
               
                  Sredstva, prejeta od EU (D1) (1)
                  
               
               
                  Razlika, ki jo je treba izterjati ali plačati
                  Proračunsko leto 2008 (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Bolgarija
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Romunija
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Sredstva, s katerimi v imenu EU razpolagajo države upravičenke (vsi zneski so v EUR) na dan 31. decembra 2008
      
      
                  Država upravičenka
               
               
                  EURSKI RAČUN stanje, potrjeno s to odločitvijo
               
               
                  EURSKI RAČUN stanje, izključeno s to odločitvijo
               
               
                  DOLŽNIKI potrjeni s to odločitvij (5)
                  
               
               
                  DOLŽNIKI izključeni s to odločitvijo
               
            
                   
               
               
                  h
               
               
                   
               
               
                  i
               
               
                   
               
            
                  Bolgarija
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Romunija
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  Povračila, ki jih je Komisija izplačala v letih 2008 in 2009 za izdatke, ki so bili prijavljeni v letu 2008.
      
         (2)  Izdatki, ki so bili na pobudo bolgarskega nacionalnega odredbodajalca odšteti od prijave D2 za leto 2008 in D1 38 za leto 2009; ustrezajo projektu, ki ga je spremljal urad OLAF in pri katerem je bila aprila 2009 ugotovljena nepravilnost.
      
         (3)  Znesek 1 052 775,38 EUR sestavlja 1 049 233,75 EUR, ki predstavlja prilagoditve s strani Komisije na osnovi neupravičenih izdatkov, ki so jih prijavili romunski organi (D1 37) po njihovem ponovnem preverjanju, opravljenem v okviru izvajanja akcijskega načrta, in 3 541,63 EUR, ki predstavlja popravke s strani romunskih organov prek prijav D1 v letu 2008 (D1 34 in D1 35).
      
         (4)  Ti razliki sta nastali zaradi zaokroževanja.
      
         (5)  Zneski ne upoštevajo obračunanih obresti za dolgove.